Amerika će nastaviti da brine za Srebrenicu
Jasno je da se genocid dogodio u Srebrenici. No, pitanje statusa Srebrenice se mora rješavati isključivo unutar institucija Bi H. Za Gl
Sjedinjene Države će se nastaviti brinuti za Srebrenicu i njene gradjane, jer niko ne može poreći da se genocid nad njima dogodio; mi medjutim ne želimo da ovo pitanje postane politička igra, kaže u intervjuu za Glas Amerike ambasador Steta Departmenta za pitanja ratnih zločina, Clint Williamson. S njim je govorila Džeilana Pećanin. Clint Williamson, američki ambasador za pitanja ratnih zločina: Jasno je da se genocid dogodio u Srebrenici. To su izrekli i Medjunarodni sud pravde, i Haški Tribunal, i to u nekoliko navrata. Ova je činjenica potvrdjena, pogotovo na Hašškom Tribunalu, gdje se sudi pojedincima, i niko ju ne može negirati. Ko god genocid negira, je, jednostavno rečeno, u zabludi. No, pitanje statusa Srebrenice se mora rješavati isključivo unutar institucija Bosne i Hercegovine. Ustav i zakoni BiH odredjuju općine, i svaka promjena na nivou općina, ili njihovog statusa, mora se rješavati u skladu s ustavom. Sjedinjene Države su zabrinute zbog Srebrenice; mi shvatamo da se tamo odigrao genocid, i znamo da su ljudi strašno propatili. Mi ćemo nastaviti da brinemo o Srebrenici i njenim gradjanima, medjutim, ono što ne želimo vidjeti jest da se muka ovih ljudi politizira. Oni su se dovoljno napatili, i ne smiju postati lopta u nekakvoj političkoj igri. VOA: Mislite li da se to dogodilo? Clint Williamson: Bojimo se da se cijelo pitanje ispolitiziralo. Bilo je vrlo zapaljivih izjava, i tonikako ne pomaže situaciji. Ovo pitanje se medjutim mora rješavati razumnim dijalogom, i uz sudjelovanje svih ljudi koji žive na tom području, kao i u korist svih ljudi, ne samo u Srebrenici, nego u cijeloj BIH. VOA: Kada kažete da su davane izvjesne izjave - mislite reći da obje strane pokušavaju iskoristiti pitanje Srebrenice za politički dobitak? Clint Williamson: Vjerujem da, kao i obično, i ovdje izjave dolaze s obje strane. Krene od jedne strane, onda druga odgovori i tako dalje. Jednostavno, retorika koja prati ovu situaciju, i način na koji se o Srebrenici razgovara, zapaljivim rječnikom, nisu pomogli. Nisu pomogli pomirenju, nisu pomogli da se krene naprijed. A krenuti na prijed ne znači zaboraviti. Ne mogu se zaboraviti zločini ovakvog opsega. Pravda se mora zadovoljiti, zločinci se moraju kazniti - medjutim, to se ne smije pretvoriti u politički futbal.